DAVLAT XARIDLARINI TASHKIL ETISHGA DOIR NORMATIV-HUQUQIY BAZANI TAKOMILLASHTIRISH CHORA-TADBIRLARI TOʻGʻRISIDA
(resolution, 2025-05-22)

Oʻzbekiston Respublikasi Prezidentining “Davlat xaridlari tizimini maqbullashtirish va ularga kichik biznes subyektlarini jalb etishni kengaytirish toʻgʻrisida” 2011-yil 7-fevraldagi PQ-1475-son qarorini bajarish yuzasidan hamda davlat xaridlarini tashkil etishga doir normativ-huquqiy bazani takomillashtirish maqsadida Vazirlar Mahkamasi qaror qiladi: 2. Oʻzbekiston Respublikasi Hukumatining 3-ilovaga muvofiq ayrim qarorlariga oʻzgartirish va qoʻshimchalar kiritilsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari R.S. Azimov zimmasiga yuklansin. 5. Vazirlar Mahkamasining “Tovar-xom ashyo birjalari faoliyatini takomillashtirishga doir qoʻshimcha chora-tadbirlar toʻgʻrisida” 2004-yil 31-maydagi 251-son qarorida (Oʻzbekiston Respublikasi QT, 2004-y., 5-son, 50-modda): a) 1-bandning uchinchi xatboshi quyidagi tahrirda bayon qilinsin: “tovarlar (ishlar, xizmatlar)ning, shu jumladan oʻziga xos xususiyatlarga ega boʻlgan tovarlarning auksion savdolari”; b) 3-bandda: ikkinchi xatboshi quyidagi tahrirda bayon qilinsin: “birja aʼzolari-dilerlar birja savdolarida ulgurji savdoni faqat ularda ulgurji savdoni amalga oshirish huquqiga litsenziya mavjud boʻlganda amalga oshiradilar”; toʻrtinchi xatboshi chiqarib tashlansin; beshinchi xatboshi quyidagi tahrirda bayon qilinsin: “tovar-xom ashyo birjalarining auksion va koʻrgazma-yarmarka savdoni tashkil etishga xarajatlari bitishuvlar ishtirokchilaridan vositachilik yigʻimi olish hisobiga, shuningdek auksion va koʻrgazma-yarmarka savdo qatnashchilariga koʻrsatiladigan qoʻshimcha xizmatlar (reklama, axborot, maslahat berish, oʻquv, noshirlik xizmatlari va shu kabilar) hisobiga qoplanadi”; v) 4-bandning uchinchi xatboshi quyidagi tahrirda bayon qilinsin: “ixtisoslashtirilgan va mintaqaviy savdo maydonlari tarmogʻini kengaytirish, shu jumladan koʻrsatib oʻtilgan savdo maydonlarini birja, koʻrgazma-yarmarka va auksion savdolarining elektron tizimiga ulagan holda yuridik shaxslarni akkreditatsiya qilish yoʻli bilan kengaytirish boʻyicha choralar koʻrish”. 6. Vazirlar Mahkamasining 2007-yil 20-martdagi 53-son qarori (Oʻzbekiston Respublikasi QT, 2007-y., 2-3-son, 15-modda) bilan tasdiqlangan Oʻzbekiston Respublikasi Moliya vazirligining Gʻaznachiligi toʻgʻrisidagi Nizomda: a) 8-bandga quyidagi mazmundagi oltinchi xatboshi qoʻshilsin: “davlat xaridlari boʻyicha axborot bazasini yaratish va doimiy ravishda yangilab borish, davlat xaridlarini amalga oshirishda narxni shakllantirish jarayonini nazorat qilish”; oltinchi—sakkizinchi xatboshilar tegishli ravishda yettinchi — toʻqqizinchi xatboshilar deb hisoblansin; b) 9-bandda: quyidagi mazmundagi oʻn sakkizinchi xatboshi qoʻshilsin: “kichik biznes subyektlari unda keng ishtirok etishini nazarda tutadigan davlat xaridlarini amalga oshirishda tanlov va tender tartib-taomillarini takomillashtirish va ularni qoʻllashni kengaytirish yuzasidan takliflar tayyorlash”; oʻn sakkizinchi—oʻn toʻqqizinchi xatboshilar tegishli ravishda oʻn toʻqqizinchi — yigirmanchi xatboshilar deb hisoblansin; quyidagi mazmundagi xatboshilar qoʻshilsin: “davlat xaridlari boʻyicha maʼlumotlar, shu jumladan davlat xaridlari boʻyicha budjetdan mablagʻ oluvchilar tomonidan joylashtiriladigan buyurtmalar, shuningdek budjetdan mablagʻ oluvchilar tomonidan xarid qilinadigan tovarlar (ishlar, xizmatlar)ga narxlar boʻyicha maʼlumotlar elektron bazasini shakllantirish va doimiy ravishda yangilab borish; Davlat xaridlari boʻyicha Hukumat komissiyasining ishchi organi funksiyasini amalga oshiradi”; v) 10-bandga quyidagi mazmundagi xatboshilar qoʻshilsin: “Davlat xaridlari boʻyicha Hukumat komissiyasining ishchi organi funksiyasini bajarish uchun davlat va xoʻjalik boshqaruvi organlari, mahalliy davlat hokimiyati organlari, boshqa tashkilotlardan zarur materiallarni olish; davlat xaridlari jarayoni qatnashchilaridan kichik biznes subyektlari uchun ajratilgan kvotalarga rioya etilishiga tegishli boʻlgan axborotlarni soʻrash”; g) 11-bandning uchinchi xatboshidagi “budjetdan mablagʻ oluvchilar tomonidan sotib olinadigan tovarlar (ishlar, xizmatlar) narxlarining sunʼiy koʻpaytirilishi” soʻzlari “davlat xaridlarini amalga oshirishda, shu jumladan budjetdan mablagʻ oluvchilar tomonidan tovarlar (ishlar, xizmatlar) xarid qilinganda narxlarni oshirib yuborish mavjudligi” soʻzlari bilan almashtirilsin. 7. Vazirlar Mahkamasining 2011-yil 7-yanvardagi 6-son qarori (Oʻzbekiston Respublikasi QT, 2011-y., 1-son, 3-modda) bilan tasdiqlangan Xususiy tadbirkorlar yuridik shaxs tashkil etmasdan shugʻullanishi mumkin boʻlgan faoliyat turlari roʻyxatiga quyidagi mazmundagi 67-pozitsiya qoʻshilsin: